text: Meta av Fløtum við bókini “Skuggi hins Alvalda”, sum hon hevur týtt
text: #000001
text: Teir fimm trúboðararnir – allir í bestu árum, tá teir lótu lív í tænastu evangeliums.
text: #000002
text: Vit eru enn mong, sum minnast hendingina og søguna um fimm trúboðararnir, sum í 1956 lótu lív, tá ið teir royndu at koma inn til Auca-ættarbólkin í frumskóginum í Ekvador fyri at boða evangeliið um Jesus. Í Føroyum var nakað eftir hendingina greitt frá hesum djørvu, ungu monnum við orðum, myndum og tónum, og tað kundi ikki annað enn grípa hjørtu okkara, sum vóru ung í fimtiárunum.
  Nú er bókin, sum á enskum eitur “Shadow of the Almighty” útkomin á føroyskum við heitinum “Skuggi hins Alvalda”. Tað er Forlagið Leirkerið, sum hevur útgivið hana, og har verður m.a. sagt:
text: #000003
text: Tríggir av trúboðarunum við lítla flogfari teirra – Jim sæst høgrumegin
text: #000004
text: “Bókin fevnir um lív og vitnisburð Jim Elliots, ið var ein av fimm trúboðarum, sum í 1956 vórðu dripnir av aucaindiánum inni í frumskóginum í royndini at fáa samband við hetta frumskógarfólk til tess at bera teimum evangeliska boðskapin.
  Allur tann kristni heimurin varð skakaður av hesi hending, og mong í Føroyum minnast ta grípandi ljóð- og myndafrásøgn, sum fólk her heima gjørdu um hesar fimm trúboðarar, ið liðu blóðvitnisdeyðan langt inni í frumskógi Ekvadors.
  Høvundurin Elisabeth Elliot, kona Jim, hevur skrivað bókina, har hon hevur nýtt úttøkur úr brøvum og dagbókum hansara at lýsa tráan Jims at yvirgeva alt lív sítt til Gud.”
text: #000005
text: Orð Jim Elliots, sum mangan hava verið tikin til síðani hendingina í Ekvador
text: #000006
text: Bókin er ein sterkur vitnisburður um ein ungan mann, sum var fult halgaður Kristusi. Sagt verður, at hon er ein av mest gitnu trúboðarafrásøgnum í samtíð okkara.
  Skuggi hins Alvalda, við sínum mongu áhugaverdu fotomyndum er komin í handlarnar og kostar 250 krónur og kann eisini fáast til keyps á nethandlinum .
text: #000007
text: Bókin kann vera ein eggjan til okkum øll – ikki minst yngra ættarliðið – at fylgja Kristusi og vera millum teirra, sum bera gleðiboðini víðari til ein doyggjandi heim, hóast tað stundum kann koma at kosta nógv, ja í summum førum kosta alt.
text: #000008